Stopp islamiseringen av Norge

Stopp islamiseringen av Norge (SIAN, tidligere kjent som Forum mot islamisering, FOMI)Tillegg: SIAN – Stopp islamiseringen av Norge er etablert!  er en norsk gruppering som selv beskriver seg som anti-islamsk.

SIAN ble opprinnelig startet under navnet «Aksjonskomiteen mot bønnerop» våren 2000. Den 11. september 2000 skiftet foreningen navn til «Forum mot islamisering», og 19. januar 2002 ble bevegelsen reorganisert. I 2008 skiftet foreningen navn til SIAN, en navneendring som ble sett i sammenheng med at det hadde dukket opp en rekke andre «Stopp islamiseringen»-bevegelser i ulike europeiske land.

Ifølge vedtektene er foreningens formål «å motarbeide, stoppe og reversere islamiseringen av Norge. Islam er en totalitær politisk ideologi og bevegelse som er i strid med Grunnloven og lovverket i det norske samfunnet.». I foreningens vedtekter påberoper den seg at den «bygger på demokratiet, rettsstatens prinsipper og FNs menneskerettighetserklæringer».Menneskerettighetserklæringens §18 sier at «Enhver har rett til tanke-, samvittighets- og religionsfrihet. Denne rett omfatter frihet til å skifte religion eller tro, og frihet til enten alene eller sammen med andre, og offentlig eller privat, å gi uttrykk for sin religion eller tro gjennom undervisning, utøvelse, tilbedelse og ritualer» 

SIAN går imot bygging av nye moskeer i Norge, og går imot at det tillates å rope fra minareter. De går og imot økt innvandring av tilhengere av islam til Norge. De mener at der Islam vokser seg sterkere forsvinner også etterhvert demokrati og frihet.

Arne Tumyr varslet i oktober 2013 sin avgang som leder for SIAN. Han gikk av på årsmøtet i mars 2014, men fortsatte i organisasjonens styre og Stig Andersen ble valgt til ny leder. I 2019 ble Lars Thorsen valgt som leder.

 Omtale i media 
I en kommentar i Aftenposten hevdet Jahn Otto Johansen at organisasjonen er «ekstremt muslimfiendtlig».Jahn Otto Johansen i kommentar i Aftenposten 11. mars 2004 Daværende generalsekretær i Human-Etisk Forbund, Lars Gule, har sagt om organisasjonen at den «bruker et hatsk og vulgært språk med et klart diskriminerende innhold».Leserinnlegg av Lars Gule i Klassekampen, 24. februar 2005 Det mosaiske trossamfunn i Norge mener at «FOMI representerer en ideologi som DMT som kulturell og religiøs minoritet i det norske samfunnet tar avstand fra», og ekskluderte to av sine medlemmer etter at de samarbeidet med FOMI. De to ekskluderte medlemmene tilbakeviste imidlertid påstandene fra DMT, og hevdet at de var «ved den fronten som kjemper mot nazismen i enhver avskygning».Pressemelding fra Norsk Israelsenter mot antisemittismen

På den andre siden har den irakiske flyktningen og skribenten Walid Al-Kubaisi stilt opp på møter i organisasjonen og har i Klassekampen-kronikken «Norge for nordmenn» fra 5. februar 2005 uttalt at «[f]orumet viste en variasjon av tanker og meninger innenfor rammen av frykt for islamisme. Frykten for islamisme er sunt og legitimt for Europas befolkning, og i den muslimske verden.»Walid Al-Kubaisi, «Norge for nordmenn». Kronikk i Klassekampen 5. februar 2005. (Versjon online på honestthinking.org)

Etter terrorangrepene i Oslo 22. juli ønsket bevegelsen å holde et ekstraordinært møte i Møllergata 28, noen få kvartaler fra regjeringskvartalet der bomben var plassert. Oslo-politiet forbød imidlertid møtet fra å finne sted, og eieren av lokalene, Maran Ata-bevegelsen, opphevet leieavtalen.

Markeringer og motdemonstrasjoner
Organisasjonen har avholdt en rekke markeringer i det offentlige rom flere steder i Norge, som oftest med langt flere motdemonstranter enn deltagere. Dette har også ført til at politioppbudet har vært tilsvarende stort, gjerne med bruk av spesialkjøretøy og påfølgende sammenstøt spesielt med ungdom som protesterer mot SIAN.

Politiet har ved flere anledninger brukt tåregass og gassgranater for å spre eller fjerne voldelige motdemonstranter.

Politiet har med begrunnelse i fare for forstyrrelse av offentlig orden og frykt for voldsbruk fra motdemonstranter i noen tilfeller nektet SIAN i å avholde markering eller avbrutt SIANs markeringer på grunn av angrep fra motdemonstranter.

 Referanser 

 Eksterne lenker 



Kategori:Norske politiske organisasjoner
Kategori:Islamofobi
Kategori:Rasisme
Kategori:Etableringer i 2000